b'\n_START_ARTICLE_\nTeroristi\xc4\x8dni napad v Bostonu 2013\n_START_PARAGRAPH_\nTeroristi\xc4\x8dni napad v Bostonu se je zgodil 15. aprila 2013. Med Bostonskim maratonom sta eksplodirali dve bombi, ki sta ubili tri ljudi in ranili 264 gledalcev.\n_START_SECTION_\nNapad\n_START_PARAGRAPH_\nNapad sta izvedla 26-letni Tamerlan Carnajev in njegov 19-letni brat D\xc5\xbeohar Carnajev._NEWLINE_Bombi sta eksplodirali 2 uri za tem, ko je pri\xc5\xa1el zmagovalec na cilj. Eksplodirali sta v razmaku 10 sekund, terjali pa sta tri \xc5\xbertve in 264 ranjencev.\n_START_SECTION_\nLov in aretacija\n_START_PARAGRAPH_\n18. aprila sta osumljenca streljala na policista Tehnolo\xc5\xa1kega in\xc5\xa1tituta Massachusetts, ki se je odzval na prijavo o kr\xc5\xa1itvi javnega reda in miru, ter ga ubila.  Nato sta ukradla Mercedesovo terensko vozilo in ugrabila lastnika. Nepo\xc5\xa1kodovanega sta izpustila na bencinski \xc4\x8drpalki, kjer je ugrabljeni voznik poklical policijo in prijavil dogodek.  Kasneje je policija prestregla osumljenca, ter se z njima spopadla. V spopadu je bil ranjen in zajet Tamerlan, te\xc5\xbeje po\xc5\xa1kodovan je bil tudi transportni policist, ter la\xc5\xbeje 15 policistov.  D\xc5\xbeoharju je uspelo pobegniti s kraja streljanja v ukradenem terenskem vozilu. _NEWLINE_Tamerlan je za posledicami umrl 19. aprila ob 1:35. _NEWLINE_D\xc5\xbeoharja so aretirali 19. april zve\xc4\x8der potem, ko ga je opazil stanovalec mesta Watertown pod ponjavo svojega \xc4\x8dolna.'